## Metrovalencia amplia el servici de la línia 3 durant tota la nit del divendres amb motiu de la Nit de les Disfresses de Rafelbunyol

*** Els trens especials previstos circularan entre l’estació d’esta localitat de l’Horta Nord i Avinguda del Cid
* El dispositiu se suma als trens i als tramvies del servici nocturn dels caps de setmana d’‘A la lluna de Metrovalencia’**

Ferrocarrils de la Generalitat Valenciana (FGV) ampliarà el servici de la línia 3 de Metrovalencia (Rafelbunyol-Aeroport) durant tota la nit del divendres 6 de setembre amb motiu de la celebració de la Nit de les Disfresses de Rafelbunyol.

La resta de línies de metro i tramvia prestaran servici a les persones usuàries fins prop de les 03:00 hores, gràcies a l’oferta nocturna ‘A la lluna de Metrovalencia’, que funciona els divendres, dissabtes i vespres de festius.

El dispositiu especial previst en la línia 3 tindrà circulacions addicionals al servici nocturn en el tram comprés entre les estacions de Rafelbunyol i Avinguda del Cid, fins a enllaçar amb les circulacions ordinàries de primera hora del dissabte 7.

Les estacions subterrànies principals, entre Alboraia Peris Aragó i Avinguda del Cid, i de superfície de la línia 3 de Metrovalencia estaran obertes durant la nit del divendres.

FGV reforçarà el dispositiu de seguretat i supervisió en coordinació amb l’Ajuntament de Rafelbunyol, la Guàrdia Civil, la Policia de la Generalitat i la Policia Local d’esta mateixa localitat.

Tots els usuaris que vulguen ampliar la informació d’horaris i freqüències d’este servici poden consultar la pàgina web [www.metrovalencia.es](http://www.metrovalencia.es/), el telèfon gratuït d’informació i atenció al client 900 46 10 46, així com en l’app oficial, @metrovalencia i en [facebook/metrovalencia.fgv](http://www.facebook.com/metrovalencia.fgv?locale=es_ES).

Fecha: 03/09/2024